‘เฟิร์สช้อยส์’ ลดค่าต๋งแล้ว 2ล้านรายโล่ง
&nbsp;โพสต์ทูเดย์ &#8212; กรุงศรี เฟิร์สช้อยส์ ลดค่าต๋งให้ลูกค้า 2 ล้านราย
10 ส.ค. 2554

โพสต์ทูเดย์ — กรุงศรี เฟิร์สช้อยส์ ลดค่าต๋งให้ลูกค้า 2 ล้านราย
น.ส.ณญาณี เผือกขำ ผู้อำนวยการอาวุโส สายธุรกิจ กรุงศรี เฟิร์สช้อยส์ บริษัท อยุธยา แคปปิตอล เซอร์วิสเซส เปิดเผยว่า บริษัทได้ประกาศลดค่าธรรมเนียมการชำระเงินผ่านเคาน์เตอร์ และการหักบัญชีผ่านสาขาธนาคารกรุงศรีอยุธยา ของลูกค้าผู้ถือบัตรเฟิร์สช้อยส์ลงมา
ดังนั้น ลูกค้าที่ชำระค่าบริการในเขตกรุงเทพฯ จะลดลงเหลือ 5 บาทต่อรายการ จากเดิมที่คิดค่าธรรมเนียมรายการละ 12 บาท 
สำหรับเขตพื้นที่ต่างจังหวัดจะลดลงเหลือ 10 บาท จากเดิมที่คิดค่าบริการ 17 บาท และในอนาคตอาจจะพิจารณาไม่เก็บค่าธรรมเนียม
ขณะที่หากลูกค้าชำระค่าบริการผ่านธนาคารอื่นในเขตกรุงเทพฯจะคิดค่าธรรมเนียม 1015 บาท ส่วนต่างจังหวัดจะคิด 1030 บาท 
ด้านค่าทวงถามติดตามหนี้นั้น 12 งวดแรกอยู่ที่ 250 บาท และงวดที่ 3 เป็นต้นไปจะคิด 350 บาท เพราะเป็นค่าใช้จ่ายที่เกิดขึ้นจริง 
ปัจจุบัน บริษัทมีฐานลูกค้า 2 ล้านราย ส่วนใหญ่เป็นสินเชื่อบุคคล ทั้งสินเชื่อเงินสด และผ่อนชำระสินค้า มีสินเชื่อคงค้างทั้งหมด 2.5 หมื่นล้านบาท
นอกจากนี้ บริษัทมีแผนจะใช้สาขาธนาคารกรุงศรีอยุธยาที่มีอยู่ 570 แห่ง สร้างฐานลูกค้าให้มากขึ้น โดยตั้งเป้าว่าจะมีลูกค้าใหม่ 2 แสนราย